আন্তর্জাতিক মঞ্চে পাকিস্তানকে কোনঠাসা করল ভারত!

ওয়েব ডেস্ক : রাষ্ট্রপুঞ্জের(UN) সাধারণ সম্মেলনে পাকিস্তানের (Pakistan) প্রধানমন্ত্রী শাহবাজ শরিফের (Shehbaz Sharif) মিথ্যাচার নিয়ে সরব হল ভারত (India)। কড়া জবাব দেওয়া হল নয়াদিল্লির তরফে। ওই সম্মেলনে পহেলগাম হামলা থেকে শুরু করে ওসামা বিন লাদেনকে আড়াল করার বিষয় তুলে পাকিস্তানকে আন্তর্জাতিক মঞ্চে কোনঠাসা করল ভারত।

নিউ ইয়র্কের সাধারণ সভায় কাশ্মীর ইস্যু তুলেছিলেন শাহবাজ। তিনি সেখান থেকে দাবি করে বলেন, কাশ্মীরবাসীর উপর অত্যাচার চালাচ্ছে ভারত সরকার। আমরা কাশ্মীরবাসীদের পাশে আছি। এই অত্যাচার একদিন বন্ধ হবে। পাশাপাশি, তিনি দাবি করেন, আন্তর্জাতিক আইন লঙ্ঘন করে সিন্ধু জলচুক্তি ভেঙেছে ভারত (India)।

আরও খবর : মার্কিন সফরে চরম অপমানিত হলেন শাহবাজ শরিফ!

তবে আন্তর্জাতিক মঞ্চে পাক প্রধানমন্ত্রীর এমন মন্তব্যের বিরুদ্ধে সরব হয়েছে ভারত (India)। ‘জবাব দেওয়ার অধিকার’ প্রয়োগ করে রাষ্ট্রপুঞ্জের (UN) সাধারণ সম্মেলনে ভারতের প্রতিনিধি পেটাল গেহলট বলেন, আন্তর্জাতিক এই সভায় ‘অদ্ভুত নাটক’ করেছেন পাক প্রধানমন্ত্রী শাহবাজ শরিফ (Shehbaz Sharif)। তিনি তার মন্তব্যে সন্ত্রাসবাদকেই তুলে ধরেছেন। এই ভাবে মিথ্যা নাটক করে সন্ত্রাসবাদকে আড়াল করা যায়না বলেও জানিয়েছেন তিনি।

সঙ্গে ভারতের প্রতিনিধি বলেছেন, গত ২২ এপ্রিল কাশ্মীরের পহেলগামে (Pahalgam) জঙ্গি হামলার পর জঙ্গি গোষ্ঠী টিআরএফ-কে আড়াল করার চেষ্টা করেছে পাকিস্তান। কারণ তাদের কোনও লজ্জা নেই। এমনকি ওসামা বিন লাদেনকে দীর্ঘদিন ধরে পাকিস্তানেই আশ্রয় দেওয়া হয়েছিল বলে জানিয়েছেন তিনি।